**Informácie o prijímacej skúške (3. 5. 2021 a 10. 5. 2021)**

**MULTIMÉDIÁ (MMédiá)**

**PEDAGOGICKÝ ASISTENT (PA)**

**4-ročné štúdium**

Harmonogram:

7.45 – 8.00 – príchod do učební

8.00 – 8.05 – úvodné pokyny k testu z matematiky (MMédiá), z biológie (PA)

8.05 – 8.50 – test z matematiky (45 min.) – *len pre študijný odbor multimédiá*

8.05 – 8.50 – test z biológie (45 min.) – *len pre študijný odbor PA*

8.50 – 9.10 – prestávka

9.10 – 9.15 – úvodné pokyny k testu zo slov. jazyka a literatúry (MMédiá, PA)

9.15 – 10.00 – test zo slovenského jazyka a literatúry (45 min.)

**Test zo slovenského jazyka a literatúry** obsahuje učivo zodpovedajúce obsahovým a výkonovým štandardom štátneho vzdelávacieho programu pre nižšie stredné vzdelanie.

**Test z matematiky** obsahuje učivo zodpovedajúce obsahovým a výkonovým štandardom štátneho vzdelávacieho programu pre nižšie stredné vzdelanie.

Pri riešení úloh testu z matematiky žiaci **môžu používať kalkulačky, nie však kalkulačky v mobiloch a musia písať perom**. Rysovacie potreby nie sú potrebné.

**Test z biológie** obsahuje učivo z tematického celku Človek a jeho telo (literatúra: Biológia pre 7. ročník základnej školy). Témy: povrch tela a kožná sústava, oporná a pohybová sústava, tráviaca sústava, dýchacia sústava, obehová sústava, vylučovanie a močová sústava, regulačné sústavy – hormonálna sústava a nervová sústava, zmysly a zmyslové orgány, rozmnožovacia sústava, vývin jedinca a rodičovstvo, zdravie a život človeka (vonkajšie a vnútorné vplyvy na ľudské zdravie, zdravý spôsob života)

**Výsledky** prijímacích skúšok zverejníme v pondelok 10. 5. 2021, najneskôr do 18. hodiny na dverách budovy školy na Ul. A. Hlinku 44, Prievidza a na školskom webe.

Žiak vykonal prijímaciu skúšku úspešne, ak jeho úspešnosť v testoch bude minimálne 25% za každý predmet samostatne.

Ak sa žiak nemôže zúčastniť na prijímacej skúške v riadnom termíne, zákonný zástupca žiaka oznámi dôvody neúčasti riaditeľovi školy najneskôr v deň konania skúšok.

***Ak sa na základe rozhodnutia ministra školstva, vedy, výskumu a športu neuskutoční niektorá časť prijímacieho konania na školský rok 2021/2022, príslušné kritérium sa nebude hodnotiť žiakom, ktorí príslušnú časť prijímacieho konania neabsolvujú.***